pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กสร. ย้ำเตือนนายจ้าง ลูกจ้าง สถานประกอบกิจการเพิ่มความระมัดระวัง ดูแลความปลอดภัยในที่ทำงานช่วงฤดูฝน
วันพฤหัสบดีที่ 2 กันยายน 2564
กสร. ย้ําเตือนนายจ้าง ลูกจ้าง สถานประกอบกิจการเพิ่มความระมัดระวัง ดูแลความปลอดภัยในที่ทํางานช่วงฤดูฝน
กรมสวัสดิการและคุ้มครองแรงงาน เตือนนายจ้าง ลูกจ้าง สถานประกอบกิจการดูแลความปลอดภัยในที่ทํางานช่วงฤดูฝน เพิ่มความระมัดระวัง ตรวจสอบอุปกรณ์ และขับขี่พาหนะอย่างปลอดภัย
นางโสภา เกียรตินิรชา รองอธิบดีกรมสวัสดิการและคุ้มครองแรงงานและโฆษกกรม (กสร.)กล่าวว่า ขณะนี้ประเทศไทยเข้าสู่ฤดูฝนแล้ว ทําให้มีฝนฟ้าคะนอง พายุลมแรง และอาจมีฝนตกหนักเป็นระยะ ในบางพื้นที่อาจเกิดน้ําท่วมฉับพลันหรือน้ําป่าไหลหลาก ซึ่งนายสุชาติ ชมกลิ่น รัฐมนตรีว่าการกระทรวงแรงงานมีความเป็นห่วงลูกจ้างและสถานประกอบกิจการ ที่อาจได้รับผลกระทบจากภัยธรรมชาติในช่วงนี้ จึงได้มอบหมายให้กรมสวัสดิการและคุ้มครองแรงงานย้ําเตือนสถานประกอบกิจการที่ตั้งอยู่ในบริเวณที่อาจได้รับผลกระทบให้เพิ่มความระมัดระวัง และดูแลความปลอดภัยในสถานที่ทํางาน และความปลอดภัยของลูกจ้าง เพราะอาจเกิดเหตุความไม่ปลอดภัย เช่น เกิดน้ําท่วมฉับพลัน ดินโคลนถล่ม ทําให้อาคารหรือสิ่งปลูกสร้างทรุดตัวหรือพังทลาย หรือเกิดไฟฟ้ารั่วและดูด รวมไปถึงการขับขี่พาหนะอาจเกิดอุบัติเหตุถนนลื่น เป็นต้น ทั้งนี้เพื่อเป็นการป้องกันมิให้เกิดความสูญเสียทั้งต่อตัวลูกจ้างซึ่งอาจได้รับบาดเจ็บหรือเสียชีวิต รวมถึงเกิดความสูญเสียต่อทรัพย์สินได้
โฆษก กสร.กล่าวต่อไปว่า กรมสวัสดิการและคุ้มครองแรงงานจึงขอความร่วมมือสถานประกอบกิจการดําเนินการมอบหมายเจ้าหน้าที่ความปลอดภัยในการทํางาน หรือผู้ที่เกี่ยวข้องตรวจสอบโครงสร้าง อาคาร สถานที่ให้อยู่ในสภาพที่ปลอดภัย และตรวจสอบอุปกรณ์ เครื่องใช้ไฟฟ้าต่าง ๆ ที่อยู่ในที่โล่งแจ้งให้เกิดความปลอดภัย พร้อมทั้งกําชับให้ลูกจ้างขับขี่พาหนะด้วยความระมัดระวังและตรวจสอบสภาพความพร้อมของรถก่อนออกเดินทางทุกครั้ง
รัฐบาลไทย-ข่าวทำเนียบรัฐบาล-อนุทิน ชื่นชมวิสาหกิจชุมชนชีววิถี ต.น้ําเกี๋ยน จ.น่าน พัฒนาสมุนไพรท้องถิ่น สร้างรายได้กว่า 30 ล้านบาท
วันศุกร์ที่ 11 มีนาคม 2565
อนุทิน ชื่นชมวิสาหกิจชุมชนชีววิถี ต.น้ําเกี๋ยน จ.น่าน พัฒนาสมุนไพรท้องถิ่น สร้างรายได้กว่า 30 ล้านบาท
รองนายกรัฐมนตรีและรัฐมนตรีว่าการกระทรวงสาธารณสุข ชื่นชมวิสาหกิจชุมชนชีววิถี ต.น้ําเกี๋ยน จ.น่าน แปรรูปและยกระดับพืชสมุนไพรท้องถิ่น ตั้งแต่ต้นน้ํา กลางน้ํา และปลายน้ํา ปีที่ผ่านมาสร้างรายได้กว่า 30 ล้านบาท
วันนี้ (11 มีนาคม 2565 ) ที่วิสาหกิจชุมชนชีววิถี ตําบลน้ําเกี๋ยน อําเภอภูเพียง จังหวัดน่าน นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ศ.คลินิก เกียรติคุณ นพ.อุดม คชินทร ประธานคณะกรรมการปฏิรูปประเทศด้านสาธารณสุข นพ.เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ลงพื้นที่ตรวจเยี่ยมการดําเนินงาน พัฒนาสมุนไพรครบวงจรสร้างรายได้ให้ชุมชน
นายอนุทินกล่าวว่า ต้องขอชื่นชมวิสาหกิจชุมชนชีววิถีตําบลน้ําเกี๋ยน ที่แปรรูปและยกระดับพืชสมุนไพรท้องถิ่นเป็นผลิตภัณฑ์ต่างๆ ตั้งแต่ต้นน้ําโดยผลิตวัตถุดิบสมุนไพรในชุมชนด้วยวิธีเกษตรอินทรีย์ ทําให้ได้วัตถุดิบที่ปลอดภัย,กลางน้ํามีขั้นตอนการผลิตตามมาตรฐาน GMP มีระบบตรวจสอบคุณภาพ ก่อนถึงมือผู้บริโภค และปลายน้ํามีการต่อยอดเชิงธุรกิจ เช่น ร้านอาหาร แหล่งท่องเที่ยวเส้นทางสมุนไพร สร้างอาชีพและรายได้ให้ชุมชนมาอย่างต่อเนื่อง และมีการจําหน่ายผลิตภัณฑ์ ทั้งในประเทศและส่งออกไปยังต่างประเทศ โดยปี 2564 ที่ผ่านมา สามารถสร้างรายได้กว่า 30 ล้านบาท และนําเงินปันผลเฉลี่ยเข้ากองทุนคืนสู่สังคม พัฒนาชุมชน รพ.สต.วัด บ้าน โรงเรียน รวมถึงมอบเป็นทุนการศึกษาแก่นักเรียนในพื้นที่ นอกจากนี้ยังมีแผนขยายการดําเนินงานตามนโยบายของกระทรวงสาธารณสุข ในการพัฒนาพืชกัญชา กัญชง เพื่อใช้ประโยชน์ทางการแพทย์ และแปรรูปเป็นผลิตภัณฑ์สุขภาพ เครื่องสําอาง อาหาร เครื่องดื่ม
นายอนุทิน กล่าวต่อว่า การดําเนินงานของวิสาหกิจชุมชนบ้านน้ําเกี๋ยน เป็นตัวอย่าง ที่ดีสําหรับวิสาหกิจชุมชนแห่งอื่นๆ ในการพัฒนายกระดับผลิตภัณฑ์สมุนไพรในพื้นที่ ให้คนในชุมชนได้มีอาชีพ มีรายได้ มีคุณภาพชีวิตที่ดีขึ้น ซึ่งกระทรวงสาธารณสุขพร้อมสนับสนุนและอํานวยความสะดวกในทุกขั้นตอน รวมถึงการพัฒนา กัญชาและกัญชงที่กําลังจะดําเนินการต่อไปด้วย
****************************************** 11 มีนาคม 2565
รัฐบาลไทย-ข่าวทำเนียบรัฐบาล-ครม.เห็นชอบร่างความตกลงด้านความปลอดภัยทางนิวเคลียร์ไทย-สหรัฐ
วันจันทร์ที่ 18 กรกฎาคม 2565
ครม.เห็นชอบร่างความตกลงด้านความปลอดภัยทางนิวเคลียร์ไทย-สหรัฐ
ครม.เห็นชอบร่างความตกลงด้านความปลอดภัยทางนิวเคลียร์ไทย-สหรัฐ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 กรกฎาคม 2565 ว่า ครม.เห็นชอบการจัดทําความตกลงระหว่างสํานักงานปรมาณูเพื่อสันติแห่งประเทศไทย กับคณะกรรมาธิการกํากับดูแลนิวเคลียร์แห่งสหรัฐอเมริกา (USNRC) เพื่อการแลกเปลี่ยนข้อมูลทางวิชาการและความร่วมมือด้านความปลอดภัยทางนิวเคลียร์ ซึ่งฉบับเดิมสิ้นสุดแล้วเมื่อเดือนมีนาคม 2565 สําหรับร่างความตกลงฉบับใหม่นี้ ยังคงหลักการเดิมไว้ โดยเป็นเอกสารสัญญาที่กําหนดขอบข่ายและแนวทางการแลกเปลี่ยนข้อมูลเชิงเทคนิคเกี่ยวกับกฎและระเบียบ มาตรฐานที่เกี่ยวข้องในการกํากับดูแลความปลอดภัย ความมั่นคงปลอดภัย การพิทักษ์ ความปลอดภัยทางนิวเคลียร์ มีระยะเวลา 5 ปี ซึ่งจะขับเคลื่อนภายใต้ขอบเขตของข้อตกลง ประกอบด้วย 1) การแลกเปลี่ยนข้อมูลทางวิชาการที่ไม่เป็นความลับที่เกี่ยวข้องกับการกํากับดูแลความปลอดภัยและความมั่นคงปลอดภัยของสถานประกอบการทางนิวเคลียร์และวัสดุกัมมันตรังสี 2) ความร่วมมือในการวิจัยความปลอดภัยทางนิวเคลียร์ และ 3) การฝึกอบรมและการมอบหมายหน้าที่ โดยจะขับเคลื่อนผ่านการ
นางสาวรัชดากล่าวด้วยว่า ไทยจะได้รับประโยชน์จากร่างความตกลงฉบับนี้ อาทิ 1) ได้รับการสนับสนุนทั้งในด้านการใช้งานโปรแกรมคอมพิวเตอร์ เพื่อสนับสนุนและฝึกอบรมในหัวข้อที่ไทยขาดความเชี่ยวชาญ 2) โครงการฝึกอบรมด้านการประเมินความปลอดภัยของสถานประกอบการทางนิวเคลียร์แบบเครื่องปฏิกรณ์วิจัยและแบบเครื่องปฏิกรณ์กําลังเพื่อการอนุญาตและตรวจสอบ การก่อสร้าง สําหรับใช้ในการประเมินและตรวจสอบแบบก่อสร้างของโครงการจัดตั้งศูนย์ปฏิบัติการวิจัยรังสีรักษาจากโบรอนจับยึดนิวตรอนและโครงการจัดตั้งสถานประกอบการอื่นๆ ในอนาคต เป็นต้น
รัฐบาลไทย-ข่าวทำเนียบรัฐบาล-PM to visit Southern border provinces on Dec 15
วันอังคารที่ 14 ธันวาคม 2564
PM to visit Southern border provinces on Dec 15
PM to visit Southern border provinces on Dec 15
December 14, 2021, Government Spokesperson Thanakorn Wangboonkong chana disclosed that Prime Minister and Defense Minister Gen. Prayut Chan-o-cha, together with concerned ministers, is scheduled to travel to Yala and Pattani provinces on December 15, 2021 to follow up on the implementation progress of the Government’s policies on socio-economic and security development in the Southern border provinces. His schedule and missions are as follows:
In the morning, the Prime Minister and delegation will attend a meeting at Yala Provincial Government Center Building to follow up on the implementation progress of the Government’s policies on socio-economic and security development in the Southern border provinces. Focus will be made on uplifting people’s quality of life, socio-economic development under the “Triangle of Stability, Prosperity and Sustainability” model project, border security management, COVID-19 situation administration, preparation on easing of area-based control measures, and operation progress of the strategic committee for development of Southern border provinces.
The Prime Minister will, then, chair the launching of “Poverty Eradication and Sustainable Development of People of All Ages According to Sufficiency Economy Philosophy in Southern Border Provinces” operation under the “One SBPAC official, One Poor Household” framework. He will also chair the meeting on COVID-19 situation administration and development of the Southern border provinces.
In the afternoon, the Prime Minister is scheduled to visit black crab (scylla serrata) farming community in Pattani’s Yaring district. Black crabs will be promoted as new alternative economic animal, and the district will be developed as the world’s black crab city under the grassroots economic development framework, to be implemented by the Southern Border Provinces Administrative Centre (SBPAC), with the collaboration of Prince of Songkla University (Pattani Campus), the Fishery Department, Department of Marine and Coastal Resources, and local farmer community enterprises. This is in accordance with the Prime Minister’s policy to promote employment and job diversity to increase revenues of the Southern border farmers, and revive natural resources and environment in a tangible manner.
รัฐบาลไทย-ข่าวทำเนียบรัฐบาล-การประชุมคณะทำงานเชื่อมโยงและการใช้ประโยชน์จากฐานข้อมูลสถานประกอบกิจการและโรงงานอุตสาหกรรมและ แคมป์แรงงานก่อสร้าง
วันจันทร์ที่ 11 ตุลาคม 2564
การประชุมคณะทํางานเชื่อมโยงและการใช้ประโยชน์จากฐานข้อมูลสถานประกอบกิจการและโรงงานอุตสาหกรรมและ แคมป์แรงงานก่อสร้าง
​รองปลัดฯ ภานุวัฒน์ เป็นประธานการประชุมคณะทํางานเชื่อมโยงและการใช้ประโยชน์จากฐานข้อมูลสถานประกอบกิจการและโรงงานอุตสาหกรรมและ แคมป์แรงงานก่อสร้าง
วันนี้ (11 ตุลาคม 2564) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทํางานเชื่อมโยงและการใช้ประโยชน์จากฐานข้อมูลสถานประกอบกิจการและโรงงานอุตสาหกรรม และ แคมป์แรงงานก่อสร้าง ครั้งที่ 1/2564 เพื่อการพัฒนาระบบสารสนเทศ ให้สนับสนุนการทํางานและช่วยขับเคลื่อนมาตรการ Bubble and Seal ในสถานประกอบกิจการและโรงงานอุตสาหกรรม โดยมีนายอรรษิษฐ์ สัมพันธรัตน์ รองปลัดกระทรวงมหาดไทย เป็นประธานการประชุมร่วม ทั้งนี้เป็นการประชุมผ่านระบบออนไลน์ ณ ห้องประชุม อก.2 ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​เอกอัครราชทูตฯ เกาหลีใต้ เข้าเยี่ยมคารวะรองนายกรัฐมนตรี พร้อมสานต่อการทำงาน ผลักดัน soft power เพื่อความใกล้ชิด กระชับความเป็นหุ้นส่วนเชิงยุทธศาสตร์ระหว่างกัน
วันอังคารที่ 3 พฤษภาคม 2565
​เอกอัครราชทูตฯ เกาหลีใต้ เข้าเยี่ยมคารวะรองนายกรัฐมนตรี พร้อมสานต่อการทํางาน ผลักดัน soft power เพื่อความใกล้ชิด กระชับความเป็นหุ้นส่วนเชิงยุทธศาสตร์ระหว่างกัน
​เอกอัครราชทูตฯ เกาหลีใต้ เข้าเยี่ยมคารวะรองนายกรัฐมนตรี พร้อมสานต่อการทํางาน ผลักดัน soft power เพื่อความใกล้ชิด กระชับความเป็นหุ้นส่วนเชิงยุทธศาสตร์ระหว่างกัน
วันนี้ (3 พฤษภาคม 2565) เวลา 14.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายมุน ซึง ฮย็อน เอกอัครราชทูตสาธารณรัฐเกาหลี (เกาหลีใต้) ประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับหน้าที่ สรุปสาระสําคัญดังนี้
รองนายกรัฐมนตรียินดีกับเอกอัครราชทูตฯ ในโอกาสรับหน้าที่ในประเทศไทย ความสัมพันธ์ระหว่างไทยกับเกาหลีใต้มีความใกล้ชิดและแน่นแฟ้นมาอย่างยาวนาน โดยโอกาสนี้ รองนายกรัฐมนตรียังได้กล่าวแสดงความชื่นชมกับความสําเร็จของเกาหลีใต้ในการจัดการเลือกตั้งประธานาธิบดี และจะเข้ารับตําแหน่งในสัปดาห์หน้า พร้อมขอบคุณรัฐบาลเกาหลีใต้ที่ได้มอบวัคซีนของบริษัท AstraZeneca แก่ไทยเพื่อช่วยบรรเทาสถานการณ์โควิด-19 และนําไปสู่การผ่อนคลายมาตรการเดินทางเข้าราชอาณาจักรตามสถานการณ์อย่างค่อยเป็นค่อยไป
ด้านเอกอัครราชทูตฯ กล่าวขอบคุณที่รองนายกรัฐมนตรีให้เข้าพบในวันนี้ ยินดีที่ได้มาดํารงตําแหน่งที่ประเทศไทย และยืนยันถึงความพร้อมที่จะทําหน้าที่ส่งเสริมและกระชับความร่วมมือระหว่างกันมากยิ่งขึ้น พร้อมกล่าวว่าได้มีโอกาสเข้าเยี่ยมคารวะนายกรัฐมนตรี และได้มีการหารืออย่างเป็นกันเองและใกล้ชิด
ทั้งสองฝ่ายยินดีกับความสัมพันธ์ที่ใกล้ชิดระหว่างไทยและเกาหลีใต้ โดยได้หารือถึงความร่วมมือในด้านต่างๆ โดยเฉพาะในด้าน soft power ที่ต่างฝ่ายต่างเห็นถึงศักยภาพ และช่องทางที่เป็นประโยชน์หากมีความร่วมมือระหว่างกัน โดยรองนายกรัฐมนตรีกล่าวว่า ไทยชื่นชมความสําเร็จของเกาหลีใต้ในการส่งเสริม soft power และยินดีที่ประชาชนทั้งสองฝ่ายมีความชื่นชอบวัฒนธรรมของกันและกัน โดยเฉพาะวัฒนธรรม K-Pop และ K-Drama ซึ่งเป็นที่นิยมมากในหมู่ชาวไทย ในฐานะรองนายกรัฐมนตรีที่กํากับดูแลกระทรวงวัฒนธรรมและกระทรวงศึกษาธิการ พร้อมที่จะสนับสนุนความร่วมมือในด้านนี้ระหว่างไทยกับเกาหลีใต้
ในขณะที่เอกอัครราชทูตฯ เห็นว่าทั้งสองประเทศยังมีศักยภาพที่จะเพิ่มพูนความร่วมมือระหว่างกันได้อีกมากในด้านนี้ โดยเฉพาะ soft power ด้านการท่องเที่ยว อาหาร และการกีฬา โดยชาวเกาหลีใต้นิยมเดินทางมาท่องเที่ยวยังประเทศไทยเป็นอันดับต้นๆ ชื่นชอบความสวยงามในประเทศไทย และชื่นชอบอาหารไทยเป็นอย่างมาก ขณะที่ชาวไทยนิยมเรียนภาษาเกาหลีเป็นอันดับหนึ่ง สะท้อนถึงความใกล้ชิดในระดับประชาชนของทั้งสองประเทศ ซึ่งทั้งสองฝ่ายได้เห็นพ้องที่จะผลักดันความร่วมมือในด้านต่างๆ เหล่านี้ ให้เป็นรูปธรรมมากยิ่งขึ้น โดยการแลกเปลี่ยน และเรียนรู้จากประสบการณ์ของกันและกัน
รัฐบาลไทย-ข่าวทำเนียบรัฐบาล-​PM pleased with Thailand being ranked at 11th as world’s best places to retire in 2022
วันพุธที่ 12 มกราคม 2565
​PM pleased with Thailand being ranked at 11th as world’s best places to retire in 2022
​PM pleased with Thailand being ranked at 11th as world’s best places to retire in 202
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with Thailand being ranked at 11th as the world’s best places to retire in 2022, and 1st among the Asian countries. The ranking was conducted and announced by International Living Magazine on January 1, 2022. The Prime Minister took pride with Thailand’s uniqueness and identity, as well as Thai people’s hospitality, which attracts foreign visitors and tourists.
The International Living’s Retirement Index is a comprehensive and in-depth survey, compiled from hundreds of opinions and real-life experiences by trusted sources in the best retirement destinations across the globe. The index was considered based on 4 categories: overview, financial, lifestyle, and governance. Sub-categories include climate, healthcare, cost of living, housing, visas & residence, development, and benefits & discounts.
According to the Government Spokesperson, Thailand’s high rank at the International Living’s Retirement Index is deemed a result of the Government’s implementation of economic and investment stimulus measures, which facilitate foreign travelers and investors, and long-term stay of high potential foreigners.
รัฐบาลไทย-ข่าวทำเนียบรัฐบาล-ดีอีเอส-เอ็นที หนุนระบบสื่อสาร ร.พ.สนามแล้ว 173 แห่ง ปรับปรุงสายด่วนโควิด 3 หน่วยงาน
วันจันทร์ที่ 26 กรกฎาคม 2564
ดีอีเอส-เอ็นที หนุนระบบสื่อสาร ร.พ.สนามแล้ว 173 แห่ง ปรับปรุงสายด่วนโควิด 3 หน่วยงาน
ดีอีเอส-เอ็นที หนุนระบบสื่อสาร ร.พ.สนามแล้ว 173 แห่ง ปรับปรุงสายด่วนโควิด 3 หน่วยงาน
ดีอีเอสและNTสนับสนุนแก้โควิดปรับปรุงสายด่วน1668,1646,1669รวมทั้งระบบInternet-กล้องCCTVรพ.-รพ.สนาม173แห่ง
นายชัยวุฒิธนาคมานุสรณ์รมว.ดิจิทัลเพื่อเศรษฐกิจและสังคม(ดีอีเอส)โพสต์ข้อความผ่านเฟซบุ๊กระบุว่าDESและบริษัทโทรคมนาคมแห่งชาติจํากัด(มหาชน) (NT)ไม่นิ่งนอนใจเราได้ให้การสนับสนุนอุปกรณ์เครื่องมือสื่อสารโทรคมนาคมในรูปแบบต่างๆทั้งในโรงพยาบาลและโรงพยาบาลสนามสํานักงานสาธารณสุขทั่วประเทศ173แห่งจุดศูนย์ฉีดวัคซีนพร้อมทั้งรถตรวจโควิดในสถานศึกษาและบริษัท/ห้างร้านรวมทั้งปรับปรุงระบบสายด่วนกรมการแพทย์1668 , 1646 โดยนําระบบCloud Call CenterของNTใช้งานแทนโดยระบบใหม่สามารถขยายบริการรองรับประชาชนที่โทรเข้ามาได้ตามความต้องการรองรับการขยายคู่สายจํานวนไม่จํากัดและปรับระบบCall Centerศูนย์เอราวัณ1669ด้วย
รวมถึงให้บริการBroadband Internetติดตั้งสัญญาณWiFi อุปกรณ์ที่เกี่ยวข้องโครงข่ายระบบโทรคมนาคมระบบ Cloud PBX, VDO Phone, Data Center, my ,SMS ติดตั้งกล้องโทรทัศน์วงจรปิดCCTV เครื่องบันทึกภาพผ่านเครือข่ายNVRและอื่นๆให้กับโรงพยาบาลและโรงพยาบาลสนามทั่วประเทศ173แห่งโดยไม่คิดค่าใช้จ่ายจนกว่าโรงพยาบาลสนามจะหมดความต้องการ
นอกจากนี้ครับNTยังได้ติดตั้งระบบคอมพิวเตอร์สัญญาณWiFiอินเทอร์เน็ตอํานวยความสะดวกให้กับศูนย์ฉีดวัคซีนกลางบางซื่อใช้ในการลงทะเบียนรับวัคซีนของประชาชนรวมถึงให้ศูนย์ฉีดวัคซีนราชวิทยาลัยจุฬาภรณ์ได้บริการประชาชนฉีดวัคซีนทางเลือกที่อาคาร9บริษัทโทรคมนาคมจํากัด(มหาชน)แจ้งวัฒนะเพื่อบริการและสนับสนุนประชาชนในสถานการณ์การแพร่ระบาดโควิด19ในครั้งนี้ด้วยครับและDESทุกคนยังคงทุ่มเทเพื่อเร่งให้การช่วยเหลือพี่น้องประชาชนผ่านพ้นสถานการณ์โควิดนี้ไปด้วยกันครับ
***********
รัฐบาลไทย-ข่าวทำเนียบรัฐบาล-รัฐบาลให้ความมั่นใจ ประเทศมีความมั่นคงด้านอาหาร กระทรวงเกษตรเป็นเจ้าภาพการประชุมรัฐมนตรีความมั่นคงอาหารเอเปค 26 สิงหาคมนี้
วันศุกร์ที่ 22 กรกฎาคม 2565
รัฐบาลให้ความมั่นใจ ประเทศมีความมั่นคงด้านอาหาร กระทรวงเกษตรเป็นเจ้าภาพการประชุมรัฐมนตรีความมั่นคงอาหารเอเปค  26 สิงหาคมนี้
รัฐบาลให้ความมั่นใจ ประเทศมีความมั่นคงด้านอาหาร กระทรวงเกษตรเป็นเจ้าภาพการประชุมรัฐมนตรีความมั่นคงอาหารเอเปค  26 สิงหาคมนี้
วันนี้ (22 กรกฎาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงสถานการณ์ด้านความมั่นคงอาหารที่หลายประเทศทั่วโลกต่างวิตกกังวล และเป็นกระแสการตื่นตัวไปทั่วโลกในขณะนี้ มีประชากรโลกเกือบ 200 ล้านคนที่กําลังประสบปัญหาความไม่มั่นคงด้านอาหาร ซึ่งเกิดจากหลากหลายปัจจัยด้วยกันนั้น ในส่วนของประเทศไทยยืนยันว่ามีผลผลิตเพียงพอต่อประชาชนในประเทศ ทั้งกลุ่มสินค้าคาร์โบไฮเดรต ไขมัน และโปรตีน อาทิ ข้าว มันสําปะหลัง ปาล์มน้ํามัน สุกร ไก่เนื้อ และไก่ไข่ ขณะที่กลุ่มสินค้าวัตถุดิบที่สําคัญของอุตสาหกรรม อาทิ ข้าวโพดเลี้ยงสัตว์และถั่วเหลือง ประเทศไทยยังต้องพึ่งพาการนําเข้า ทั้งนี้ รัฐบาลโดยกระทรวงเกษตรและสหกรณ์ได้วางมาตรการระยะสั้นและระยะยาวเพื่อรับมือกับสถานการณ์ไว้แล้ว ขอให้ประชาชนเชื่อมั่นต่อการบริหารจัดการ
นางสาวรัชดาฯ กล่าวว่า วันที่ 26 สิงหาคม 2565 นี้ กระทรวงเกษตรและสหกรณ์ จะเป็นเจ้าภาพจัดการประชุมรัฐมนตรีความมั่นคงอาหารเอเปค ครั้งที่ 7 (The 7thAPEC Virtual Food Security Ministerial Meeting) ซึ่งเป็นการแสดงเจตนารมณ์และความมุ่งมั่นในการส่งเสริมความมั่นคงอาหารในภูมิภาค และจะมีการรับรองปฏิญญาความมั่นคงอาหารเอเปคร่วมกับสมาชิกเอเปค 21 เขตเศรษฐกิจ โดยประเทศไทยจะผลักดันประเด็นหลักที่จะช่วยสนับสนุนโยบายความมั่นคงด้านอาหาร และครัวไทยสู่ครัวโลก
สําหรับประเทศไทย แม้จะเป็นผู้ผลิตอาหารสําคัญในฐานะ‘ครัวโลก’ ซึ่งมีความพอเพียงของอาหารในการบริโภคภายในประเทศ แต่รัฐบาล โดยกระทรวงเกษตรฯ ไม่ได้นิ่งนอนใจในวิกฤตการณ์ดังกล่าวที่เกิดขึ้น มีการวางแผนเตรียมความพร้อมด้านความมั่นคงอาหารทั้งระบบ ผ่านกลไกคณะกรรมการอาหารแห่งชาติ ซึ่งมีหน้าที่เกี่ยวกับด้านนโยบายอาหารของประเทศโดยดําเนินงานผ่านคณะกรรมการขับเคลื่อนด้านต่างๆ ทุกมิติ ขณะเดียวกัน ประเทศไทยใช้วิกฤตการณ์กลายเป็นโอกาสที่สําคัญในการขับเคลื่อนการส่งออกสินค้าเกษตรและอาหารไปยังประเทศต่างๆ ได้มากขึ้น โดยจากข้อมูลการส่งออกสินค้าเกษตรปี 2565 ช่วง 5 เดือน (มกราคม - พฤษภาคม) เทียบกับปี 2564 ในช่วงเวลาเดียวกัน พบว่า มีการเติบโตอย่างเห็นได้ชัด โดยมีการส่งออกสินค้าเกษตรไทยไปทั่วโลกเพิ่มขึ้นจาก 5.48 แสนล้านบาท เพิ่มเป็น 6.91 แสนล้านบาท หรือเพิ่มขึ้นกว่า 142,986 ล้านบาท คิดเป็นอัตราการเพิ่มขึ้นร้อยละ 26
"นโยบายการเป็นครัวโลกของรัฐบาล มุ่งเน้นทั้งความมั่นคงด้านอาหารภายในประเทศ สร้างมาตรฐานคุณภาพอาหารและโภชนาการ และเร่งดําเนินการขยายการส่งออกสินค้าเกษตร ภายใต้แนวทาง “การตลาดนําการผลิต” ซึ่งคํานึงถึงความต้องการและรสนิยมผู้บริโภคในตลาดต่าง ๆ ที่มีความหลากหลาย เน้นการแปรรูปเพิ่มมูลค่า ซึ่งในช่วงเวลาที่ผ่านมาการส่งออกทําได้ดีอย่างต่อเนื่อง และคาดว่าจะมียอดส่งออกได้เพิ่มขึ้นในช่วงครึ่งปีหลังนี้" นางสาวรัชดาฯ ย้ํา
รัฐบาลไทย-ข่าวทำเนียบรัฐบาล-ดีอีเอส เผยปัญหาซื้อขายออนไลน์ปี 64 ทำสถิตินิวไฮ 33,080 ครั้ง
วันอาทิตย์ที่ 5 ธันวาคม 2564
ดีอีเอส เผยปัญหาซื้อขายออนไลน์ปี 64 ทําสถิตินิวไฮ 33,080 ครั้ง
ดีอีเอส เผยปัญหาซื้อขายออนไลน์ปี 64 ทําสถิตินิวไฮ 33,080 ครั้ง
“เนวินธุ์”ผู้ช่วยรัฐมนตรีประจํากระทรวงดิจิทัลฯเผยยอดร้องเรียนปัญหาซื้อขายออนไลน์รอบ11เดือนของปี64ทะลุ33,080ครั้งทุบสถิติปีก่อนหน้าขณะที่ข้อมูลเดือนพ.ย.พบปัญหานักช้อปออนไลน์40%ไม่ได้รับสินค้าเฟซบุ๊กยังเป็นช่องทางที่ถูกร้องเรียนมากสุดกว่า80%
นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากรายงานของศูนย์ช่วยเหลือและจัดการปัญหาออนไลน์1212 OCCตั้งแต่เดือนม.ค.-พ.ย. 64มีประชาชนร้องเรียนและติดต่อเข้ามารวม48,513ครั้งโดยเป็นการร้องเรียนปัญหาซื้อขายทางออนไลน์ถึง33,080ครั้งเพิ่มขึ้นกว่า50%จากสถิติทั้งปี63ที่มีจํานวน20,619ครั้ง
สําหรับปัญหาออนไลน์อันดับรองๆลงมาได้แก่เว็บไซต์ผิดกฎหมาย10,658ครั้งปัญหาอื่นๆสอบถามข้อสงสัย2,798ครั้งปัญหาภัยคุกคามไซเบอร์1,588ครั้งและปัญหาข้อสงสัยด้านกฎหมายไอซีที389ครั้ง
ทั้งนี้จากการเปรียบเทียบข้อมูลกับปีก่อนหน้าพบว่าปัญหาซื้อขายออนไลน์ทะยานขึ้นตั้งแต่ก.พ. 64โดยเมื่อประเมินสถานการณ์ปัญหาเป็นรายเดือนเมื่อเดือนต.ค.ที่ผ่านมาพบจํานวนการร้องเรียนที่ทําสถิติสูงถึง5,476ครั้ง
“อย่างไรก็ตามเราได้มีการบูรณาการทํางานร่วมกันของทุกภาคส่วนที่เกี่ยวข้องในการเร่งแก้ปัญหาให้กับผู้บริโภคโดยเมื่อประมวลข้อมูลการร้องเรียนเกี่ยวกับปัญหาการซื้อขายออนไลน์ตั้งแต่ต้นปีรวมจํานวนเรื่องได้ทั้งหมด10,248เรื่องและได้ดําเนินการแก้ไขปัญหาไปแล้ว80%”นายเนวินธุ์กล่าว
ขณะที่สถานการณ์ปัญหาการซื้อขายสินค้าออนไลน์ในช่วงเดือนพ.ย. 64จํานวนการร้องเรียนอยู่ที่4,772ครั้ง โดยปัญหามากสุดคือไม่ได้รับสินค้า(หลอกลวง)ถึง40%ตามมาด้วยสินค้าไม่ตรงปก(ไม่เป็นไปตามข้อตกลงผิดสีิ/ขนาดไม่ตรงตามโฆษณา30%
นอกเหนือจากนี้ได้แก่ปรึกษาด้านการซื้อขายออนไลน์14% ได้รับสินค้าชํารุด4%สอบถามขั้นตอนการแจ้งร้องเรียนหลักฐานที่ต้องใช้2% ได้รับสินค้าผิดกฎหมาย(สินค้าปลอม) 1%และได้รับสินค้าล่าช้ากว่ากําหนด1%
ทางด้านช่องทางการซื้อขายสินค้าออนไลน์ที่ได้รับการร้องเรียนมากสุดได้แก่เฟซบุ๊ก82.1%ตามมาด้วยเว็บไซต์5.6%อินสตาแกรม(ไอจี) 3.5%แพลตฟอร์มตลาดออนไลน์(อี-มาร์เก็ตเพลส) 3.3%และไลน์2.4%
สําหรับประเภทสินค้าที่ได้รับการร้องเรียนมากสุดคือสินค้าแฟชั่น23.7%ของใช้ในบ้าน20.9%อุปกรณ์ไอที18.3% อาหารและเครื่องดื่ม11.7% สินค้าประดับยนต์(อุปกรณ์) 6.8%ขณะที่มูลค่าการซื้อขายที่มีการร้องเรียน3อันดับแรกอยู่ในช่วงราคา 1,001-2,000บาทตามมาด้วย501-1,000บาทและมากกว่า10,000บาทซึ่งปัญหาร้องเรียนเกี่ยวกับสินค้าราคาหลักหมื่นส่วนใหญ่เป็นสินค้าประเภทไอทีเช่นโทรศัพท์มือถือ
นายเนวินธุ์กล่าวว่าศูนย์ช่วยเหลือและจัดการปัญหาออนไลน์1212 OCCพร้อมทําหน้าที่เป็นที่ปรึกษาและเป็นหน่วยงานกลางในการรับเรื่องร้องเรียนก่อนประสานไปยังหน่วยงานที่เกี่ยวข้องเพื่อให้ผู้บริโภคได้รับการช่วยเหลือโดยเร็วที่สุดซึ่งเป็นไปตามข้อสั่งการของพล.อ.ประยุทธ์จันทร์โอชานายกรัฐมนตรีและนายชัยวุฒิธนาคมานุสรณ์รัฐมนตรีว่าการกระทรวงดิจิทัลฯที่ต้องการยกระดับการคุ้มครองผู้บริโภคและประชาชนที่ไม่รู้เท่าทันมิจฉาชีพทางออนไลน์จนตกเป็นเหยื่อกลโกงรูปแบบต่างๆที่พัฒนาขึ้นตามเทคโนโลยีการสื่อสารที่เปลี่ยนแปลงไปในปัจจุบัน
โดยประชาชนสามารถร้องเรียนปัญหาแจ้งเบาะแสหรือขอคําปรึกษาเกี่ยวกับปัญหาออนไลน์ได้ผ่านช่องทางการติดต่อดังนี้สายด่วนโทร. 1212อีเมล์1212@mdes.go.thเว็บไซต์1212OCC.comเพจเฟซบุ๊ก:ข้อมูลข่าวสาร1212 OCCและสํานักงานสถิติจังหวัดทั่วประเทศ
**************
รัฐบาลไทย-ข่าวทำเนียบรัฐบาล-เดินหน้า “ทวงคืน” โบราณวัตถุไทยในต่างแดน ทับหลังปราสาทหนองหงส์ - เขาโล้น จัดแสดงแล้ว ผู้สนใจเข้าชมได้ที่ศูนย์ข้อมูลอุทยานประวัติศาสตร์
วันอาทิตย์ที่ 28 สิงหาคม 2565
เดินหน้า “ทวงคืน” โบราณวัตถุไทยในต่างแดน ทับหลังปราสาทหนองหงส์ - เขาโล้น จัดแสดงแล้ว ผู้สนใจเข้าชมได้ที่ศูนย์ข้อมูลอุทยานประวัติศาสตร์
....
กระทรวงวัฒนธรรม รายงานความสําเร็จของคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย โดยกรมศิลปากร ได้เคลื่อนย้ายทับหลัง 2 รายการที่ได้รับคืนจาก Asian Art Museum เมื่อปี 2564 ไปจัดแสดงในพื้นที่แหล่งกําเนิดแล้ว ได้แก่ ทับหลังจากปราสาทหนองหงส์ จัดแสดงที่ศูนย์ข้อมูลอุทยานประวัติศาสตร์ พนมรุ้ง จ.บุรีรัมย์ และทับหลังจากปราสาทเขาโล้น จัดแสดงที่ศูนย์ข้อมูลอุทยานประวัติศาสตร์สด๊กก๊อกธม จ.สระแก้ว ประชาชนที่สนใจสามารถเข้าชมได้
.
มีวัตถุโบราณอีก 3 รายการ ที่ขยายเวลาให้พิพิธภัณฑ์ศิลปะแห่งเดนเวอร์พิจารณาส่งคืนแก่ไทย คือ พระโพธิสัตว์อวโลกิเตศวร ศิลปะเขมรสมัยก่อนเมืองพระนคร และพระพุทธรูปยืนศิลปะทวารวดี 2 องค์ นอกจากนี้ ยังมีอีก 2 รายการที่กําลังจะเริ่มกระบวนการประสานงาน คือ พระพุทธรูปประทับเหนือพนัสบดีสมัยทวารวดี จากเมืองโบราณซับจําปา จ.ลพบุรี ในความครอบครองของสถาบันเอเชียโซไซตี้ นิวยอร์ก สหรัฐอเมริกา และใบเสมาหินสลักภาพพุทธประวัติสมัยทวารวดี จากเมืองโบราณฟ้าแดดสงยาง จ.กาฬสินธุ์ ซึ่งปรากฏในข้อมูล Collection online ของ The British Museum
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลของบสภา 1.2 หมื่นล้าน จัดนมโรงเรียนดูแลเด็ก 6.79 ล้านคน วันดื่มนมโลก 1 มิ.ย. ตั้งเป้าคนไทยดื่มนมเพิ่มจาก 18 ลิตร/คน/ปี เป็น 25 ลิตรภายในปี 2570
วันพุธที่ 1 มิถุนายน 2565
รัฐบาลของบสภา 1.2 หมื่นล้าน จัดนมโรงเรียนดูแลเด็ก 6.79 ล้านคน วันดื่มนมโลก 1 มิ.ย. ตั้งเป้าคนไทยดื่มนมเพิ่มจาก 18 ลิตร/คน/ปี เป็น 25 ลิตรภายในปี 2570
รัฐบาลของบสภา 1.2 หมื่นล้าน จัดนมโรงเรียนดูแลเด็ก 6.79 ล้านคน วันดื่มนมโลก 1 มิ.ย. ตั้งเป้าคนไทยดื่มนมเพิ่มจาก 18 ลิตร/คน/ปี เป็น 25 ลิตรภายในปี 2570
วันที่ 1 มิ.ย. 65 นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวถึงการอภิปรายร่างพ.ร.บ.งบประมาณประจําปี 2566 เมื่อวานนี้ ที่มีสมาชิกสภาผู้แทนราษฎรแสดงความห่วงใยต่อการดูแลอาหารกลางวันเด็กว่า จะเพียงพอให้อิ่มท้องหรือไม่ ขอยืนยันรัฐบาลให้ความสําคัญกับโภชนาการของเด็กเป็นอย่างมาก ทั้งคุณภาพและปริมาณอาหาร นอกจากนี้ รัฐบาลโดยกระทรวงเกษตรและสหกรณ์ได้ปรับแนวทางการบริหารจัดการโครงการนมโรงเรียน ส่งเสริมให้เด็กได้ดื่มนมครบ 260 วันที่โรงเรียน ในแต่ละปีการศึกษา โดยปีงบประมาณ 2566 รัฐบาลได้เสนอของบประมาณต่อสภาผู้แทนราษฎรไว้ที่ 12,472 ล้านบาท เพื่อดูแลเด็กจํานวน 6.79 ล้านคน ให้มีสุขภาพแข็งแรง ป้องกันการขาดอาหาร รวมไปถึงการจัดกิจกรรมรณรงค์ร่วมกับองค์กรต่าง ๆ หวังส่งเสริมการบริโภคนมของคนไทยให้เพิ่มขึ้นจาก 18 ลิตร/คน/ปี (หรือเพียงสัปดาห์ละ 2 แก้วเท่านั้น) เป็น 25 ลิตร/คน/ปี ภายในปี 2570
นางสาวรัชดากล่าวต่อว่า วันนี้ซึ่งตรงกับวันที่ 1 มิ.ย. ซึ่งทางองค์การอาหารและเกษตรแห่งสหประชาชาติ (Food and Agriculture Organization of the United Nations : FAO) ได้กําหนดให้เป็นวันดื่มนมโลก นายกรัฐมนตรีพลเอก ประยุทธ์ จันทร์โอชา เน้นย้ําหน่วยงานที่เกี่ยวข้องเร่งขับเคลื่อนงานส่งเสริมสุขภาพ รณรงค์ให้คนไทยทุกคนดื่มนม โดยเฉพาะเด็กในวัยเจริญเติบโต และ ขอความร่วมมือผู้ปกครองสนับสนุนให้ลูกหลานดื่มนมที่บ้านด้วย เพื่อเด็กวัยเรียนวัยรุ่นได้ดื่มนมจืดได้ 2 แก้วทุกวัน เพื่อสุขภาพที่ดี เพราะในน้ํานมเป็นแหล่งโปรตีนที่ดี และมีแร่ธาตุแคลเซียม ที่สร้างกระดูกและฟัน
จากรายงานจากกระทรวงสาธารณสุข พบว่า ปัจจุบันมีจํานวนเด็กเตี้ยเพิ่มมากขึ้นจากร้อยละ 9.7 เป็น 12.9 โดยส่วนสูงเฉลี่ยเด็กอายุ 12 ปี เพศชาย 147.1 เซนติเมตร เพศหญิง 148.1 เซนติเมตร ส่วนสูงเฉลี่ยอายุ 19 ปี เพศชาย 170.9 เซนติเมตร เพศหญิง 158.1 เซนติเมตร สอดคล้องกับข้อมูลเด็กไทยดื่มนมน้อย เฉลี่ยเพียงครึ่งแก้วต่อวัน วัยเรียนดื่มนมทุกวันเพียงร้อยละ 31.1 วัยรุ่นร้อยละ 14.9 เมื่อเทียบกับประเทศอื่น ๆ คนไทยดื่มนม 18 ลิตร/คน/ปี อินเดีย 59 ลิตร/คน/ปี ญี่ปุ่น 32 ลิตร/คน/ปี เกาหลีใต้ 30 ลิตร/คน/ปี ขณะที่ค่าเฉลี่ยของคนเอเชีย อยู่ที่ 66 ลิตรต่อคนต่อปี และทั่วโลกเฉลี่ยอยู่ที่ 113 ลิตรต่อคนต่อปี
“เพื่อให้บบรรลุเป้าหมายการส่งเสริมสุขภาพเด็กไทยให้มีร่างกายแข็งแรงเติบใหญ่อย่างมีคุณภาพ รัฐบาลขอให้ความมั่นใจว่าได้จัดสรรงบประมาณอย่างเพียงพอเพื่อให้เด็กนักเรียนได้รับประทานอาหารที่มีคุณภาพในปริมาณที่อิ่มท้อง และหากมีกรณีสถานศึกษาใดที่มีปัญหาในการจัดการอาหารกลางวันไม่เป็นไปตามหลักโภชนาการ ทางกระทรวงศึกษาธิการพร้อมเร่งเข้าไปตรวจสอบทันที” รองโฆษกฯ กล่าว
รัฐบาลไทย-ข่าวทำเนียบรัฐบาล-“รมช.ประภัตร” นำทีมกระทรวงเกษตรฯ ลุยแดนอีสาน ส่งมอบโคให้เกษตรกรในโครงการธนาคารโค - กระบือ เพื่อเกษตรกร ตามพระราชดำริ
วันอาทิตย์ที่ 24 กรกฎาคม 2565
“รมช.ประภัตร” นําทีมกระทรวงเกษตรฯ ลุยแดนอีสาน ส่งมอบโคให้เกษตรกรในโครงการธนาคารโค - กระบือ เพื่อเกษตรกร ตามพระราชดําริ
“รมช.ประภัตร” นําทีมกระทรวงเกษตรฯ ลุยแดนอีสาน ส่งมอบโคให้เกษตรกรในโครงการธนาคารโค - กระบือ เพื่อเกษตรกร ตามพระราชดําริ พร้อมแนะโครงการสานฝันสร้างอาชีพฯ เป็นตัวเลือกแหล่งเงินทุนในการประกอบอาชีพให้กับเกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานมอบโคให้กับเกษตรกรในโครงการธนาคารโค - กระบือเพื่อเกษตรกรตามพระราชดําริ ณ องค์การบริหารส่วนตําบลโคกสี อําเภอเมือง จังหวัดขอนแก่น และเทศบาลตําบลหนองบัว อําเภอเมือง จังหวัดอุดรธานี โดยมีนายสุเทพ มณีโชติ รองผู้ว่าราชการจังหวัดขอนแก่น นายจํารัส กังน้อย รองผู้ว่าราชการจังหวัดอุดรธานี หัวหน้าส่วนราชการกระทรวงเกษตรและสหกรณ์ในพื้นที่ ผู้นําภาคประชาชน ตลอดจนเกษตรกรเข้าร่วม ว่า โครงการธนาคารโค - กระบือเพื่อเกษตรกรตามพระราชดําริ เกิดขึ้นจากพระมหากรุณาธิคุณพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ที่ทรงพระราชทานมอบโค กระบือให้แก่เกษตรกร เพื่อช่วยเหลือเกษตรกรที่ยากจน ทําให้เกษตรกรมีรายได้และมีความเป็นอยู่ที่ดีขึ้น ได้กระบือเป็นทรัพย์สินของตนเอง เป็นการเพิ่มรายได้ ลดรายจ่าย รวมถึงเป็นการสนับสนุนให้เกษตรกรมีส่วนร่วมในการรวมกลุ่ม สร้างความเข้มแข็งให้กับชุมชน
“การมอบโคให้กับเกษตรกรในโครงการธนาคารโค - กระบือเพื่อเกษตรกรตามพระราชดําริ อําเภอเมืองขอนแก่น จังหวัดขอนแก่นในครั้งนี้ กรมปศุสัตว์ได้ดําเนินการส่งมอบโคจํานวน 54 ตัว และส่งมอบให้กับเกษตรกรในพื้นที่อําเภอเมืองอุดรธานี จังหวัดอุดรธานี จํานวน 54 ตัว เพื่อให้เกษตรกรที่เข้าร่วมโครงการฯ ได้นําโคไปใช้ในการประกอบอาชีพ สร้างความมั่นคงในครัวเรือน โดยกรมปศุสัตว์จะส่งเจ้าหน้าที่คอยให้คําแนะนําทั้งในเรื่องการเลี้ยง การดูแล ตลอดจนเรื่องสุขภาพสัตว์อย่างใกล้ชิด” รมช.ประภัตร กล่าว
นอกจากนี้ รมช.ประภัตร ยังได้ชี้แจงและขอความร่วมมือกับหน่วยงานในพื้นที่จังหวัดขอนแก่น และอุดรธานี ให้ช่วยกันผลักดันโครงการ “สานฝันสร้างอาชีพ และยกระดับรายได้เกษตรกร” ซึ่งมีวัตถุประสงค์ในการปล่อยสินเชื่อสําหรับใช้ในการประกอบอาชีพการเกษตร หรืออาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน เน้นอาชีพที่มีตลาดรองรับชัดเจน มีการประกันราคารับซื้อผลผลิต สามารถสร้างรายได้ในระยะเวลา ไม่เกิน 6 เดือน มีผลตอบแทนเบื้องต้นเพียงพอต่อการดํารงชีพ และสามารถต่อยอดเป็นอาชีพที่มั่นคงต่อไปได้ในอนาคต ซึ่งโครงการดังกล่าว มีเมนูทางเลือกให้กับเกษตรกรในด้านต่าง ๆ ทั้งเมนูอาชีพด้านปศุสัตว์ เมนูอาชีพด้านพืช และเมนูอาชีพด้านประมง โดยสามารถยื่นความประสงค์ขอกู้ตามโครงการได้ 2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลําเนาหรือที่ตั้งของโครงการ (Walk In) และ 2) ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย โดยวงเงินกู้สูงสุดรายละไม่เกิน จํานวน 100,000 บาท แต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละราย
รัฐบาลไทย-ข่าวทำเนียบรัฐบาล-DAD เผยโฉมห้องตัวอย่างโครงการที่พักอาศัยผู้สูงอายุ รามาฯ-ธนารักษ์
วันอังคารที่ 10 พฤษภาคม 2565
DAD เผยโฉมห้องตัวอย่างโครงการที่พักอาศัยผู้สูงอายุ รามาฯ-ธนารักษ์
DAD เผยโฉมห้องตัวอย่างโครงการที่พักอาศัยผู้สูงอายุรามาฯ-ธนารักษ์ ให้สัมผัสครั้งแรกอย่างเป็นทางการ ตั้งแต่วันที่ 10 พ.ค.นี้เป็นต้นไป พร้อมเยี่ยมชมห้องตัวอย่างที่บริเวณประตูทางเข้า 4 ชั้น 2 ด้านทิศเหนือของอาคารบี ศูนย์ราชการเฉลิมพระเกียรติฯ ถ.แจ้งวัฒนะ
บริษัท ธนารักษ์พัฒนาสินทรัพย์ จํากัด หรือ DAD Asset Development เผยโฉมห้องตัวอย่าง โครงการที่พักอาศัยผู้สูงอายุ รามาฯ-ธนารักษ์ ให้สัมผัสครั้งแรกอย่างเป็นทางการ ตั้งแต่วันที่ 10 พ.ค. นี้เป็นต้นไป พร้อมเชิญชวนผู้ที่สนใจสามารถเข้าเยี่ยมชมห้องตัวอย่างได้ที่บริเวณประตูทางเข้า 4 ชั้น 2 ด้านทิศเหนือของอาคารรัฐประศาสนภักดี (อาคารบี) ศูนย์ราชการเฉลิมพระเกียรติฯ ถนนแจ้งวัฒนะ
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด เปิดเผยว่า DAD ได้จัดทําห้องตัวอย่างโครงการที่พักอาศัยผู้สูงอายุ รามาฯ-ธนารักษ์ จํานวน 2 ห้อง ขนาดพื้นที่ 32 ตารางเมตร และ 46 ตารางเมตร บริเวณประตูทางเข้า 4 ชั้น 2 อาคารรัฐประศาสนภักดี (อาคารบี) ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร เพื่อให้ผู้สนใจโครงการสามารถเข้าเยี่ยมชมห้องตัวอย่างได้ตั้งแต่วันที่ 10 พ.ค. นี้ หรือดูรายเอียดโครงการและจองสิทธิโครงการได้ทางเว็บไซต์ www.dadasset.com โดยไม่เสียค่าใช้จ่าย
โครงการที่พักอาศัยผู้สูงอายุ รามาฯ-ธนารักษ์ ตั้งอยู่บนที่ดินราชพัสดุ ต.บางปลา อ.บางพลี จ.สมุทรปราการ เนื้อที่โครงการประมาณ 20 ไร่ ประกอบด้วยอาคารพักอาศัยสูง 8 ชั้น จํานวน 7 อาคาร มีห้องพักอาศัยรวมทั้งสิ้น 921 ห้อง พื้นที่ใช้สอย 31.71–49.66 ตารางเมตร ออกแบบตามหลัก Universal Design เน้นพื้นที่อยู่อาศัยกว้างขวางพร้อมอุปกรณ์อํานวยความสะดวกที่เหมาะกับการอยู่อาศัยของผู้สูงอายุและมีพื้นที่ส่วนกลาง พร้อมพื้นที่จัดกิจกรรมสําหรับผู้สูงอายุ ได้แก่ สระว่ายน้ําสําหรับผู้สูงอายุ อาคาร Club House ห้องฟิตเนส เป็นต้น
ผู้สนใจโครงการสามารถเข้าชมห้องตัวอย่างได้วันจันทร์-ศุกร์ (เว้นวันหยุดนักขัตฤกษ์) เวลา 08.30–17.30 น. บริเวณประตูทางเข้า 4 ชั้น 2 อาคารรัฐประศาสนภักดี (อาคารบี) ศูนย์ราชการเฉลิมพระเกียรติฯ ถนนแจ้งวัฒนะ สอบถามข้อมูลได้ที่ฝ่ายพัฒนาธุรกิจ โทร. 0 2142 2259, 0 2142 2260
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” เตรียมลงพื้นที่นครพนมร่วม “Kick of กัญชาริมโขง”
วันศุกร์ที่ 10 ธันวาคม 2564
รองนายกรัฐมนตรี “อนุทิน” เตรียมลงพื้นที่นครพนมร่วม “Kick of กัญชาริมโขง”
รองนายกรัฐมนตรี “อนุทิน” เตรียมลงพื้นที่นครพนมร่วม “Kick of กัญชาริมโขง” เชื่อมโยงกัญชากับการท่องเที่ยว สู่โมเดลเศรษฐกิจสร้างรายได้ท้องถิ่น เดินหน้าศึกษาวิจัยรอบด้านพร้อมเปรียบเทียบแนวนโยบายกับต่างประเทศ
วันที่ 10 ธ.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลมีนโยบายส่งเสริมการปลูกพืชทางเลือก ซึ่งรวมถึงการผลักดันกัญชาทางการแพทย์ โดยการทยอยปลดล็อคข้อกฎหมาย ส่งเสริมการวิจัยและพัฒนาเพื่อเป็นฐานสําคัญให้มีการต่อยอดทางเศรษฐกิจได้นั้น ขณะนี้ได้ขยายไปสู่การเชื่อมโยงกับภาคการท่องเที่ยว
ในวันเสาร์ ที่ 11 ธ.ค. 2564 กระทรวงสาธารณสุขได้ร่วมกับกระทรวงการท่องเที่ยวและกีฬา จังหวัดและหน่วยงานท้องถิ่นในจังหวัดนครพนมจัดงาน “Kick off กัญชาริมฝั่งโขง” ที่ถนนสวรรค์ชายโขง หมู่บ้าน8ชนเผ่า อําเภอเมือง จังหวัดนครพนม ซึ่งจะเป็นต้นแบบการเชื่อมโยงระหว่างภาคการเกษตร สาธารณสุขกับภาคการท่องเที่ยว เป็นโมเดลการสร้างรายได้ให้ชุมชนและท้องถิ่น
ทั้งนี้ นายอนุทิน ชาญวีรกูล รองนายกรัฐมนตรีและรมว.สาธารณสุข จะเป็นประธานในงาน Kick off กัญชาริมฝั่งโขง และมีผู้บริหารระดับสูงจากหน่วยงานต่างๆ ซึ่งภายในงานจะประกอบไปด้วยหลายกิจกรรม เช่น ปล่อยรถตู้ รถทัวร์ เส้นทางการท่องเที่ยวสายกัญชานครพนม การออกบูธการท่องเที่ยวเชิงสุขภาพ บูธคลินิกกัญชาทางการแพทย์ การให้ความรู้การปลูกและแปรรูปกัญชา ตลาดนัดกัญชาชุมชน บูธเครือข่ายหมอชาวบานในการรักษาสูตรตํารับกัญชา บูธกัญชา Thai stick บ้านต้าย อําเภอโพนวรรค์ บูธจําหน่ายสินค้า ผลิตภัณฑ์จากวิสาหกิจชุมชน
“Kick off กัญชาริมฝั่งโขง ที่จังหวัดนครพนมจะรวมทุกเรื่องเกี่ยวกับพืชกัญชาให้ผู้ที่สนใจมาศึกษาข้อมูล และได้เห็นว่ากัญชาทางการแพทย์ที่ถูกกฎหมายสามารถต่อยอดเป็นพืชเศรษฐกิจทั้งทางการแพทย์และการท่องเที่ยว เป็นโมเดลต้นแบบให้พื้นที่อื่นๆ ของประเทศนําไปพัฒนาต่อยอดได้” น.ส.ไตรศุลี กล่าว
น.ส.ไตรศุลี กล่าวว่า รัฐบาลมุ่งมั่นในการผลักดันให้กัญชาเป็นพืชเศรษฐกิจที่สําคัญ โดยมีการศึกษาวิจัยที่รอบด้าน รวมถึงศึกษาเปรียบเทียบกับแนวนโยบายของต่างประเทศ ซึ่งในช่วงการเข้าร่วมการประชุมสมัชชาอนามัยโลก สมัยพิเศษ ที่นครเจนีวา สมาพันธรัฐสวิส เมื่อต้นเดือนธ.ค.ที่ผ่านมา นายอนุทิน พร้อมคณะผู้บริหารกระทรวงสาธารณสุข ได้หารือทวิภาคีกับ Ms. Ruth Dreifuss อดีตประธานาธิบดีแห่งสมาพันธรัฐสวิส และอดีตประธานคณะกรรมการนโยบายยาเสพติดโลกเพื่อแลกเปลี่ยนประสบการณ์ด้านนโยบายที่เกี่ยวข้องกับการใช้ยาเสพติด (Drug Policy) เพื่อนําไปสู่การพิจารณาปรับปรุงเชิงนโยบายที่เกี่ยวข้อง
ในการหารือรองนายกรัฐมนตรี ได้กล่าวถึงการขับเคลื่อนนโยบายกัญชาทางการแพทย์ในประเทศไทยตลอดจนการเพิ่มโอกาสทางเศรษฐกิจ และได้รับทราบเกี่ยวกับนโยบายกัญชาในสมาพันธรัฐสวิสว่า เมื่อเดือนมิ.ย. 2563 สภาแหงชาติได้ผ่านการรับรอง โครงการนําร่องอนุญาตใหประชาชนชาวสวิสใชกัญชาเพื่อสันทนาการ เพื่อศึกษา สภาพตลาดของกัญชา ซึ่งจะนําไปสู่การจํากัดการซื้อขายกัญชาอย่างผิดกฎหมาย รวมถึงเพื่อหา ข้อเท็จจริงถึงผลกระทบของกัญชาที่มีต่อสังคม
การทดลองมีขึ้นในเมืองใหญ่ของประเทศ เช่น บาเซิล เบิร์น บีล เจนีวา และซูริค ซึ่งประชาชนชาวสวิสที่จะเข้ารวมต้องมีอายุ 18 ปีขึ้นไป โดยการทดลองได้เริ่มเมื่อเดือนพ.ค. 2564 และผลการทดลองจะนําไปอภิปรายว่าสมาพันธรัฐสวิส จะอนุญาตให้เปิดเสรีการใชกัญชาเพื่อสันทนาการหรือไม่ต่อไป
รัฐบาลไทย-ข่าวทำเนียบรัฐบาล-แจ้งเตือนกรุงเทพฯ - 12 จังหวัดลุ่มน้ำเจ้าพระยา เฝ้าระวังน้ำ - เตรียมยกของขึ้นที่สูง
วันจันทร์ที่ 27 กันยายน 2564
แจ้งเตือนกรุงเทพฯ - 12 จังหวัดลุ่มน้ําเจ้าพระยา เฝ้าระวังน้ํา - เตรียมยกของขึ้นที่สูง
....
กรมป้องกันและบรรเทาสาธารณภัย (ปภ.) แจ้งเตือนเฝ้าระวังสถานการณ์น้ําลุ่มน้ําเจ้าพระยา เนื่องจากฝนที่ตกสะสมอย่างต่อเนื่องบริเวณประเทศไทยตอนบน และคาดการณ์ว่าในช่วงวันที่27 - 30 ก.ย. 64 ร่องมรสุมจะเลื่อนลงไปพาดผ่านภาคกลางตอนล่าง ทําให้มีฝนตกหนักบริเวณภาคกลาง ส่งผลให้มีปริมาณน้ําไหลลงเหนือเขื่อนเจ้าพระยาในอัตราเพิ่มมากขึ้น
.
ขณะเดียวกัน กรมชลประทาน ได้ชะลอน้ําร่วมกับการตัดยอดน้ําเข้าพื้นที่ลุ่มต่ําทั้งสองฝั่ง แต่ยังจําเป็นต้องปรับเพิ่มปริมาณน้ําไหลผ่านเขื่อนเจ้าพระยาระหว่าง 2,400 - 2,500 ลบม./วินาที ซึ่งจะส่งผลให้ระดับน้ําท้ายเขื่อนเจ้าพระยาบริเวณ สูงขึ้นประมาณ 0.30 - 1.00 เมตร ในช่วงวันที่ 27 - 30 ก.ย. 64
.
ล่าสุด ได้ประสาน 12 จังหวัดลุ่มน้ําเจ้าพระยา ได้แก่ อุทัยธานี ชัยนาท สิงห์บุรี อ่างทอง สุพรรณบุรี พระนครศรีอยุธยา ลพบุรี ปทุมธานี นนทบุรี สมุทรปราการ และสมุทรสาคร รวมถึงกรุงเทพมหานคร เตรียมพร้อมรับสถานการณ์น้ําเอ่อล้นตลิ่งจากระดับน้ําในแม่น้ําเจ้าพระยาที่เพิ่มสูงขึ้นต่อเนื่อง รวมถึงเตรียมพร้อมขนย้ายสิ่งของขึ้นที่สูง ให้พ้นจากแนวน้ําท่วม
.
หากได้รับความเดือดร้อน สามารถแจ้งเหตุและขอความช่วยเหลือทางไลน์ “ปภ.รับแจ้งเหตุ1784” หรือแอปพลิเคชัน “พ้นภัย” และสายด่วนนิรภัย 1784 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​PM delivers keynote address at launching of “OECD Integrity Review of Thailand 2021”
วันจันทร์ที่ 7 มีนาคม 2565
​PM delivers keynote address at launching of “OECD Integrity Review of Thailand 2021”
​PM delivers keynote address at launching of “OECD Integrity Review of Thailand 2021”
March 4, 2022, at 15.00 hrs, Prime Minister and Defense Minister Gen. Prayut Chan-o-cha delivered a keynote address via a videoconference at the launching ceremony of the “OECD Integrity Review of Thailand 2021” which is a full review of the key pillars of the country’s public integrity system conducted by the Organization for Economic Co-operation and Development (OECD), in collaboration with the Office of Public Sector Development Commission (OPDC), and other concerned public agencies and networks. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed pleasure of the report launching and publication. Thailand has become the first country in Asia-Pacific completing a full review of the key pillars of the country’s public integrity system, which demonstrates the Government’s continued commitment to investing in public integrity and sharing practices and expertise with OECD countries. This would also lead to an increase of public sector’s accountability on par with the international standard. The Thai Government has been well aware of the impact of corruption against the people and foreign investors, and has sought support from such an international organization as OECD to tackle the issue, especially through the 1st phase of Thailand-OECD Country Programme.
Thailand strives to build transparent and accountable public institutions, foster integrity culture among public officials, and promote the “open government” under which people’s participation on anti-corruption is encouraged. Corruption awareness and shame will also be instilled among government officials and the public to promote trust and ensure that the country can be propelled down a path of sustained economic growth.
The Prime Minister expressed confidence that the Thai Government and OECD would continue to foster cooperation under the 2nd phase of the Thailand-OECD Country Programme, which is now under the negotiation, to elevate people’s wellbeing in accordance with OECD’s principle: “Better Policies for Better Lives”. The Prime Minister also took the opportunity to thank all concerned agencies for their support and engagement toward the success.
รัฐบาลไทย-ข่าวทำเนียบรัฐบาล-สธ.แจงภาพผู้ติดเชื้อล้น CI เป็นแค่บางแห่ง อีกหลายแห่งยังมีเตียงว่าง แนะติดต่อสายด่วนเขตเพื่อเข้ารับบริการ
วันอาทิตย์ที่ 27 กุมภาพันธ์ 2565
สธ.แจงภาพผู้ติดเชื้อล้น CI เป็นแค่บางแห่ง อีกหลายแห่งยังมีเตียงว่าง แนะติดต่อสายด่วนเขตเพื่อเข้ารับบริการ
รองอธิบดีกรมการแพทย์ แจงภาพผู้ติดเชื้อโควิดล้นศูนย์พักคอย (CI) เป็นของภาคประชาสังคม 3 แห่ง ในส่วนของ กทม.ยังมีเตียงว่างใน CI อีก 1,300 กว่าเตียง แนะหาก CI ใดผู้ติดเชื้อเกินศักยภาพ ให้ส่งต่อ CI อื่นเพื่อให้ประชาชนได้รับการดูแลอย่างทั่วถึง ส่วนผู้ติดเ
รองอธิบดีกรมการแพทย์ แจงภาพผู้ติดเชื้อโควิดล้นศูนย์พักคอย (CI) เป็นของภาคประชาสังคม 3 แห่ง ในส่วนของ กทม.ยังมีเตียงว่างใน CI อีก 1,300 กว่าเตียง แนะหาก CI ใดผู้ติดเชื้อเกินศักยภาพ ให้ส่งต่อ CI อื่นเพื่อให้ประชาชนได้รับการดูแลอย่างทั่วถึง ส่วนผู้ติดเชื้อที่ทํา HI ไม่ได้ ต้องการเข้า CI ให้ติดต่อเบอร์โทรประจําเขต หรือศูนย์บริการสาธารณสุข 69 แห่ง หรือ CI ทุกแห่งได้โดยตรง
วันนี้ (27 กุมภาพันธ์ 2565) นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ กระทรวงสาธารณสุข กล่าวถึงกรณีมีการเผยแพร่ภาพข่าวผู้ติดเชื้อโควิด 19 ล้นศูนย์พักคอยในชุมชน (Community Isolation : CI) พื้นที่ กทม. ว่า กทม.มี CI ทั้งหมด 31 แห่ง รวมประมาณ 3,981 เตียง มีการใช้เตียงแล้ว 2,644 เตียง ยังเหลือเตียงว่างอีก 1,337 เตียง นอกจากนี้ กทม.ยังเตรียมเปิด CI เพิ่มอีก 9 แห่ง จํานวน 1,000 เตียงด้วย จึงยืนยันว่าภาพรวมเตียง CI ใน กทม.ยังมีว่างพอรองรับผู้ติดเชื้อ
“ภาพผู้ติดเชื้อที่เกินจํานวนเตียงCI รองรับ เป็นเฉพาะส่วนที่ภาคประชาสังคมรับผิดชอบดําเนินการแห่งหนึ่งรวมประมาณ 120 เตียง แต่รับผู้ติดเชื้อเกินไปถึง 200 คน ซึ่งได้มีการสื่อสารทําความเข้าใจตลอดว่า หากเกินกําลังให้ส่งต่อไปยังCI จุดอื่นของ กทม. ที่มีเตียงว่างอีกจํานวนมาก และพร้อมรับผู้ติดเชื้อไปดูแล และหากมีผู้เข้าใช้เตียงCI เกิน 70-80% กทม.ก็พร้อมขยาย CI เพิ่มอีก” นพ.ณัฐพงศ์กล่าว
นายแพทย์ณัฐพงศ์กล่าวว่า ผู้ที่มีผลตรวจATK เป็นบวก หากไม่สามารถแยกกักตัวเองที่บ้านตามระบบ Home Isolation (HI) ได้ สามารถติดต่อขอเข้ารับบริการ CI ของ กทม.ได้ ยืนยันยังมีเตียงเพียงพอรองรับโดยติดต่อผ่านเบอร์โทรศัพท์ศูนย์ปฏิบัติการโควิดประจําเขตทั้ง 50 เขตของ กทม. ตามที่ที่พักตั้งอยู่ หรือติดต่อศูนย์บริการสาธารณสุข กทม.ทั้ง 69 แห่ง จะมีการประสานเพื่อนําเข้าสู่ระบบ CI ต่อไป หรือสามารถเดินทางไปยัง CI เพื่อขอรับบริการได้โดยตรง
*********************************** 27 กุมภาพันธ์ 2565
รัฐบาลไทย-ข่าวทำเนียบรัฐบาล-ออท. มองโกเลียประจำประเทศไทย เข้าเยี่ยมคารวะ รมว.อว. หารือความร่วมมือ อววน.
วันอังคารที่ 15 กุมภาพันธ์ 2565
ออท. มองโกเลียประจําประเทศไทย เข้าเยี่ยมคารวะ รมว.อว. หารือความร่วมมือ อววน.
ออท. มองโกเลียประจําประเทศไทย เข้าเยี่ยมคารวะ รมว.อว. หารือความร่วมมือ อววน.
เมื่อวันที่ 7 กุมภาพันธ์ 2565 เวลา 09.00 น. นายทูมูร์ อามาร์ซานะ (Mr. Tumur Amarsanaa) เอกอัครราชทูตวิสามัญผู้มีอํานาจเต็มแห่งมองโกเลียประจําประเทศไทย ได้เข้าเยี่ยมคารวะ ศ.(พิเศษ) ดร.อเนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วยผู้บริหารหน่วยงานในสังกัดกระทรวง อว. ณ ห้องพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ณ ห้องพระจอมเกล้า ชั้น 4 อาคารพระจอมเกล้า สป.อว.
โดยทั้งสองฝ่ายได้ร่วมหารือเกี่ยวกับความร่วมมือด้านการอุดมศึกษา วิทยาศาสตร์ วิจัยและนวัตกรรม ระหว่างไทยและมองโกเลีย ตลอดจนความเชื่อมโยงของกิจกรรมภายใต้กรอบความร่วมมือ ได้แก่
1. ความร่วมมือภายใต้ร่างแผนปฏิบัติการว่าด้วยความร่วมมือ 5 ปี ไทย - มองโกเลีย โดยมีสาขาความร่วมมือที่สําคัญ อาทิ การค้า การลงทุน การท่องเที่ยวและวัฒนธรรม การเกษตร และความร่วมมือทางวิชาการ
2. ความร่วมมือด้านการวิจัยและพัฒนา โดยเฉพาะในประเด็นการใช้ประโยชน์จากเทคโนโลยีนิวเคลียร์เพื่อสันติภาพ ในสาขาการแพทย์และการเกษตร
3. ความร่วมมือเกี่ยวกับมหกรรมวิทยาศาสตร์ (Science Caravan) และการจัดนิทรรศการทางด้านวิทยาศาสตร์ โดยประเทศมองโกเลียมีความเชี่ยวชาญเกี่ยวกับเรื่องไดโนเสาร์ และสนใจที่จะนํามาจัดแสดงในประเทศไทย
4. ความร่วมมือด้านการอุดมศึกษา ในการแลกเปลี่ยนข้อมูลระหว่างกัน การแลกเปลี่ยนนักศึกษา การประชาสัมพันธ์ทุนการศึกษา รวมถึงการแลกเปลี่ยนบุคลากรด้านการวิจัยและพัฒนา ในระดับ Postdoctoral
5. ความร่วมมือด้านดาราศาสตร์ โดยประเทศมองโกเลียมีความสนใจที่จะสร้างความร่วมมือกับประเทศไทย ซึ่งประเทศมองโกเลียมีลักษณะภูมิประเทศที่เอื้อต่อการวิจัยในด้านดาราศาสตร์ และรับสมญานามว่าเป็น Country of Blue Sky
6. ความร่วมมือด้านสังคมศาสตร์ ในด้านศาสนาและวัฒนธรรม
รัฐบาลไทย-ข่าวทำเนียบรัฐบาล-20 ปี กระทรวงวัฒนธรรม เตรียมคัดเลือกผู้ทำคุณประโยชน์ต่อวธ. ประจำปี 2565
วันพุธที่ 20 กรกฎาคม 2565
20 ปี กระทรวงวัฒนธรรม เตรียมคัดเลือกผู้ทําคุณประโยชน์ต่อวธ. ประจําปี 2565
20 ปี กระทรวงวัฒนธรรม เตรียมคัดเลือกผู้ทําคุณประโยชน์ต่อวธ. ประจําปี 2565
20 ปี กระทรวงวัฒนธรรม เตรียมคัดเลือกผู้ทําคุณประโยชน์ต่อวธ. ประจําปี 2565 ทั้งส่วนกลาง-ภูมิภาค ร่วม 522 รางวัล เนื่องในโอกาสวันคล้ายวันสถาปนากระทรวง 3 ต.ค. 2565 เพื่อยกย่องเชิดชูเกียรติมอบโล่รางวัล “วัฒนคุณาธร” แก่เยาวชน บุคคล คณะบุคคลและองค์กร เป็นพลังขับเคลื่อนงานศาสนา ศิลปะ และวัฒนธรรม ส่งเสริมบทบาททางวัฒนธรรมของไทยในเวทีโลก
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม(วธ.) มีภารกิจในการเทิดทูนสถาบันหลักของชาติ สืบสานศิลปวัฒนธรรม และวิถีชีวิตดีงามของสังคมไทย ส่งเสริมเศรษฐกิจวัฒนธรรม เพื่อสร้างคุณค่าทางสังคมและมูลค่าทางเศรษฐกิจ อีกทั้งวธ.ดําเนินงานด้านศาสนา ศิลปะ และวัฒนธรรม ภายใต้วิสัยทัศน์ “วัฒนธรรมและความคิดสร้างสรรค์ มีบทบาทนําในการพัฒนาเศรษฐกิจและสังคมไทย” พัฒนาความสําคัญด้านวัฒนธรรมกับต่างประเทศ และส่งเสริมบทบาททางวัฒนธรรมของไทยในเวทีโลก ดังนั้น วธ. จึงได้ตระหนักถึงความสําคัญของทุกภาคีเครือข่าย ที่ร่วมนําวัฒนธรรมมาสร้างคนดี สังคมดี สร้างมูลค่าทางเศรษฐกิจ ส่งเสริมเศรษฐกิจวัฒนธรรม เพื่อเป็นฐานรากในการพัฒนาประเทศอย่างยั่งยืน จึงได้ดําเนินการคัดเลือกผู้ทําคุณประโยชน์ต่อวธ.มาตั้งแต่ปี พ.ศ.2550 ต่อเนื่องมาจนถึงปัจจุบัน เพื่อประกาศยกย่องเชิดชูเกียรติและมอบรางวัล “วัฒนคุณาธร” ให้แก่ภาคีเครือข่ายภาคประชาชนทั้งเด็ก เยาวชน บุคคล นิติบุคคลหรือคณะบุคคล ทั้งในส่วนกลางและส่วนภูมิภาคที่มีกิจกรรมหรือผลงานดีเด่น เป็นที่ประจักษ์ถึงความมุ่งมั่นและทุ่มเทต่อการสนับสนุนการขับเคลื่อนการดําเนินงานด้านศาสนา ศิลปะและวัฒนธรรมในทุกมิติของวธ. เป็นผลงานสําคัญโดดเด่น มีคุณค่าและเกิดประโยชน์ต่อสาธารณชนอย่างกว้างขวางทั้งในประเทศและต่างประเทศ
รัฐมนตรีว่าการกระทรวงวัฒนธรรม กล่าวอีกว่า ขณะนี้วธ.อยู่ระหว่างดําเนินการคัดเลือกผู้ทําคุณประโยชน์ต่อวธ. โดยแบ่งเป็น 3 ประเภท ได้แก่ 1.ประเภทเด็กหรือเยาวชน 2.ประเภทบุคคล 3.ประเภทนิติบุคคล หรือคณะบุคคล ซึ่งปีนี้จะมีผู้ได้รับการเสนอชื่อเข้ารับการคัดเลือกเป็นผู้ทําคุณประโยชน์ต่อกระทรวงวัฒนธรรม ประจําปีงบประมาณ พ.ศ. 2565 รวมทั้งสิ้นไม่เกิน 522 รางวัล แบ่งเป็นส่วนกลาง หน่วยงานในสังกัดวธ. 11 หน่วยงาน จํานวน 66 รางวัล และส่วนภูมิภาค 76 จังหวัด จํานวน 456 รางวัล โดยจะประกาศผลภายในเดือนสิงหาคม 2565 เพื่อเผยแพร่ประชาสัมพันธ์ต่อหน่วยงานและสาธารณชนทางสื่อต่าง ๆ ต่อไป
ทั้งนี้ ผู้ได้รับการคัดเลือกจะได้รับโล่รางวัล “วัฒนคุณาธร” เนื่องในวันคล้ายวันสถาปนากระทรวงวัฒนธรรม 3 ตุลาคม 2565 ซึ่งปีนี้เป็นปีที่ 20 ปี ครบรอบ 2 ทศวรรษ ของกระทรวงวัฒนธรรม และเพื่อเป็นการสร้างขวัญกําลังใจและความภาคภูมิใจให้แก่บุคคลและองค์กรภาคีเครือข่ายที่ได้ร่วมเป็นพลังสําคัญในการอนุรักษ์สืบสานมรดกทางศิลปวัฒนธรรมของท้องถิ่นและประเทศชาติให้คงอยู่อย่างยั่งยืน
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" ติดตามสถานการณ์โควิด-19 ช่วงวันหยุดวันรัฐธรรมนูญ
วันศุกร์ที่ 10 ธันวาคม 2564
โฆษกรัฐบาล เผย "นายกฯ" ติดตามสถานการณ์โควิด-19 ช่วงวันหยุดวันรัฐธรรมนูญ
โฆษกรัฐบาล เผย "นายกฯ" ติดตามสถานการณ์โควิด-19 ช่วงวันหยุดวันรัฐธรรมนูญ เตือนประชาชนไม่ประมาทต้องป้องกันโควิด ทุกสายพันธุ์
วันนี้ 10 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ท่องเที่ยวช่วงวันหยุดยาวเนื่องใน วันรัฐธรรมนูญ ระหว่างวันที่ 10-12 ธ.ค. 64
ซึ่งเป็นวันหยุดต่อเนื่องของหลายคนและตรงกับช่วงเวลาที่รัฐบาลมีมาตรการผ่อนคลายเปิดประเทศและการฟื้นฟูเศรษฐกิจด้วยการส่งเสริมการท่องเที่ยวของรัฐบาลกระตุ้นให้เกิดการเดินทางท่องเที่ยวภายในประเทศ อีกทั้ง เข้าสู่ฤดูกาลท่องเที่ยวหรือในหลายพื้นที่เริ่มหนาวเย็น คาดคนไทยเดินทางท่องเที่ยวในประเทศมากขึ้น ขอให้ประชาชนยังคงปฏิบัติตามมาตรการป้องกันโควิด -19 อย่างเคร่งครัดต่อเนื่อง หลังพบผู้ติดเชื้่อสายพันธุ์โอไมครอนในประเทศอย่างต่อเนื่อง อย่างไรก็ตามถึงแม้คนไทยจะฉีดวัคซีนป้องกันโควิด-19 แล้วก็ตาม แต่ก็ยังชะล่าใจไม่ได้ ทุกคนไม่ประมาท ทุกคนจะต้องร่วมมือกัน ปฏิบัติตามมาตรการป้องกันแบบที่เคยทํากันมาอย่างต่อเนื่อง คือสวมหน้ากาก การ์ดอย่าตก ดูแลป้องกันตนเอง  ไม่อยู่ในที่แออัด เว้นระยะห่างและหมั่นล้างมือทําความสะอาด เป็นต้น รวมทั้งขอให้คนไทยท่องเที่ยวอย่างมีความสุข หากทุกคนปฏิบัติตามมาตรการด้านสาธารณสุขจัดไว้จะปลอดภัยแน่นอน
สําหรับผู้ติดเชื้อรายใหม่วันนื้ มีจํานวน  4,193 ราย  แยกเป็นผู้ป่วยจากระบบเฝ้าระวังฯ 4,087 รายผู้ป่วยจากการค้นหาเชิงรุก 56 ราย
ผู้ป่วยภายในเรือนจํา/ที่ต้องขัง 21 รายผู้ป่วยมาจากต่างประเทศ 29 ราย
ผู้ป่วยสะสม 2,131,917 ราย (ตั้งแต่ 1 เมษายน) หายป่วยกลับบ้าน 7,863 รายหายป่วยสะสม 2,055,525 ราย (ตั้งแต่ 1 เมษายน) ผู้ป่วยกําลังรักษา 56,717 รายเสียชีวิต 28 ราย ทั้งนี้ กรมอนามัย ยังได้สํารวจพฤติกรรมป้องกันโรค (DMH) ของ
ประชาชนในเดือนพฤศจิกายน  2564 พบว่าประชาชนมีพฤติกรรมป้องกันโรค D - เว้นระยะห่างอย่างน้อย 1-2 เมตร ร้อยละ 80.26
M - สวมหน้ากากตลอดเวลาในที่สาธารณะ ร้อยละ 94.4 H -ล้างมือหลังสัมผัสสิ่งสกปรก สัมผัสร่วม ร้อยละ 91.5 จะเห็นได้ว่า ประชาชนยังคงพฤติกรรมป้องกันโรคโควิด- 19 อย่างสม่ําเสมอ
ในขณะที่ภาพรวมยอดฉีดวัคซีน ณ วันที่ 10 ธันวาคม 2564 ยอดฉีดทั่วประเทศ สะสม 96,418,573  โดส แบ่งเป็น เข็มที่ 1 จํานวน 49,581,322 ราย สัดส่วนต่อประชากรร้อยละ 74.91  เข็มที่ 2 จํานวน 42,885,075 ราย และเข็มที่ 3 จํานวน 3,925,157
"นายกรัฐมนตรี พอใจสถานการณ์การแพร่ระบาดในภาพรวมเป็นไปในทิศทางที่ดีขึ้น และดีใจที่เห็นคนไทยได้รับการฉีดวัคซีนกว่า50% รวมทั้งสถานประกอบการต่างๆ  ส่วนใหญ่ได้รับมาตรฐานความปลอดภัยด้านสุขอนามัยสําหรับนักท่องเที่ยว ช่วยสร้างความมั่นใจให้กับนักท่องเที่ยวและลดความเสี่ยงจากการแพร่ระบาดของโควิด-19  เชื่อว่าจะส่งผลให้ท่องเที่ยวในประเทศช่วงวันหยุดนี้กลับมาคึกคักอีกครั้ง" นายธนกรกล่าว
รัฐบาลไทย-ข่าวทำเนียบรัฐบาล-กรอบแผนพลังงานชาติ ก้าวสู่พลังงานสะอาด
วันอาทิตย์ที่ 22 สิงหาคม 2564
กรอบแผนพลังงานชาติ ก้าวสู่พลังงานสะอาด
วันอังคารที่ 10 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบกรอบแผนพลังงานชาติโดยมีเป้าหมายให้ประเทศไทยก้าวสู่สังคมที่มีพลังงานสะอาดและปลดปล่อยก๊าซคาร์บอนไดออกไซด์สุทธิเป็นศูนย์ หรือ Carbon Neutrality ภายในปี ค.ศ.2065 – 2070 ครอบคลุมทั้งด้านไฟฟ้า ก๊าซธรรมชาติ น้ํามันเชื้อเพลิง พลังงานทดแทน และการอนุรักษ์พลังงาน เช่น เพิ่มสัดส่วนการผลิตไฟฟ้าใหม่โดยใช้พลังงานหมุนเวียนไม่น้อยกว่าร้อยละ 50 ปรับภาคขนส่งเป็นพลังงานไฟฟ้าสีเขียว เพิ่มประสิทธิภาพการใช้พลังงานโดยนําเทคโนโลยีจัดการพลังงานสมัยใหม่มาใช้ ปรับโครงสร้างกิจการพลังงานรองรับการเปลี่ยนผ่านเทคโนโลยี ทั้งนี้ เพื่อเพิ่มขีดความสามารถในการแข่งขันของประเทศไทย และช่วยดึงดูดนักลงทุนด้านพลังงานสะอาดจากทั่วโลกให้เข้ามาดําเนินธุรกิจมากยิ่งขึ้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยยึดทรัพย์ยาเสพติดแล้ว 1,371 ล้าน แย้มมีอีกหลายคดีที่คืบแต่ยังแถลงให้รู้ไม่ได้หวั่นกระทบการยึดทรัพย์
วันจันทร์ที่ 14 กุมภาพันธ์ 2565
รัฐมนตรีว่าการกระทรวงยุติธรรม เผยยึดทรัพย์ยาเสพติดแล้ว 1,371 ล้าน แย้มมีอีกหลายคดีที่คืบแต่ยังแถลงให้รู้ไม่ได้หวั่นกระทบการยึดทรัพย์
รัฐมนตรีว่าการกระทรวงยุติธรรม เผยยึดทรัพย์ยาเสพติดแล้ว 1,371 ล้าน แย้มมีอีกหลายคดีที่คืบแต่ยังแถลงให้รู้ไม่ได้หวั่นกระทบการยึดทรัพย์ เชื่ออีกไม่นานสาวได้ทั้งยวงขอให้อดใจรอดู วอนประชาชนช่วยแจ้งเบาะแสรับรางวัลเพราะมีให้มากถึง 500 ล้านบาท
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการยึดทรัพย์ตัดวงจรเครือข่ายยาเสพติดว่า ขณะนี้การดําเนินการของหน่วยงานต่างๆมีความคืบหน้า หลายคณะในชุดปฏิบัติการพาลีปราบยามีการจับกุมและยึดทรัพย์ได้เพิ่มขึ้น โดยตัวเลขการยึดทรัพย์ในขณะนี้คือ 1,371 ล้านบาทแล้ว แต่ยังมีอีกหลายคดีที่เรายังไม่สามารถแถลงข่าวการจับกุมได้ เพราะอาจจะกระทบกับรูปคดีและการสืบสาวไปถึงผู้บงการรายใหญ่และเครือข่ายทั้งหมด หากเรารีบแถลงเอาผลงานอย่างเดียวทั้งขบวนการจะรู้ตัวจนหลบหนีและถ่ายโอนทรัพย์สินได้ ดังนั้นเราจะต้องรอให้สืบสาวไปให้หมดทั้งขบวนการเสร็จสิ้นก่อน
"ขณะนี้เรามีประมวลกฎหมายอาญาฉบับใหม่ที่เจ้าหน้าที่ทุกคนได้ศึกษาอย่างละเอียดแล้ว ทําให้เรามีเครื่องมือและกฎหมายที่จะเดินหน้าการปราบปรามและยึดทรัพย์เครือข่ายยาเสพติดได้อย่างเต็มที่ ซึ่งพล.อ.ประยุทธ์ จันทร์โอชา นายกรัฐมนตรีได้ติดตามอยู่ตลอด เพราะท่านนายกฯเองก็ได้ให้ความสําคัญกับปัญหายาเสพติด ซึ่งตนเชื่อว่าเป้าหมายยึดทรัพย์ 10,000 ล้านบาทไม่ใช่เรื่องยาก และผมต้องขอร้องให้ประชาชนทุกท่านแจ้งเบาะแสเข้ามาด้วย เพราะเรามีรางวัลให้ผู้แจ้งเบาะแสมากถึง 500 ล้านบาท ผมอยากให้ทุกคนช่วยกันเป็นหูเป็นตาในการปราบปรามยาเสพติดเพื่อลูกหลานและประเทศของเรา"นายสมศักดิ์ กล่าว